Εκτίμηση των Επιπτώσεων της Κοινής Αγροτικής Πολιτικής στην κατανομή του εισοδήματος και την απασχόληση στην περιφέρεια Κεντρικής Μακεδονίας
Creators: name: Μανιάτη, Ανθία Δ.
Publisher: name: Aristotle University of Thessaloniki
Year: 2022
Subjects: Αγροτική Πολιτική (ΚΑΠ)
Περιφερειακή Ανάπτυξη
Ανάλυση Εισροών-Εκροών
Εκτίμηση Επιπτώσεων
Agricultural Policy (CAP)
Regional Development
Input-Output Analysis
Impact Assessment

description: Τα οικονομικά και κοινωνικά προβλήματα που βιώνει η ελληνική οικονομία τα τελευταία χρόνια, λόγω της οικονομικής κρίσης και αστάθειας, είναι αρκετά και σημαντικά. Ένα από τα σημαντικότερα είναι η ανεργία. Στον προβληματισμό που αναπτύσσεται για τις δυνατότητες αντιμετώπισης της ανεργίας, γίνεται συζήτηση για το ρόλο του αγροδιατροφικού κλάδου και της γεωργίας. Ειδικότερα, διερευνάται ο ρόλος των πολιτικών στήριξης του κλάδου της γεωργίας, κυρίως μέσω των κονδυλίων της Κοινής Αγροτικής Πολιτικής (ΚΑΠ), αν έπαιξαν κάποιο ρόλο στην στήριξη ή αύξηση της απασχόλησης και την κατανομή του εισοδήματος κατά την περίοδο της κρίσης. Παρόλο που είναι γνωστό ότι η ενίσχυση της απασχόλησης και η αύξηση του εισοδήματος τόσο στον ίδιο τον κλάδο όσο και έμμεσα στην υπόλοιπη οικονομία, δεν αποτέλεσε σχεδόν ποτέ βασικό στόχο των όποιων πολιτικών της ΚΑΠ. Σκοπός της παρούσας διατριβής, είναι να εκτιμηθούν και να προσδιοριστούν οι πιο βασικοί και δυναμικοί τομείς της οικονομίας από άποψη ενίσχυσης της απασχόλησης και αύξησης του εισοδήματος. Για τον σκοπό αυτόν χρησιμοποιούνται δύο διαφορετικές μεθοδολογικές προσεγγίσεις. Αρχικά, θα καθοριστεί ένα περιφερειακό μοντέλο Εισροών Εκροών το οποίο θα επιτρέψει την καταγραφή των επιπτώσεων (άμεσων και έμμεσων) στην απασχόληση από την εφαρμογή των μέτρων στήριξης για την γεωργία. Στη συνέχεια, η μεθοδολογία των Πινάκων Κοινωνικής Λογιστικής (ΠΚΛ) θα παρουσιάσει μια πληρέστερη εικόνα των οικονομικών μεγεθών της περιοχής, αξιολογώντας τις διασυνδέσεις των διατομεακών σχέσεων και τις εφαρμοζόμενες πολιτικές όχι μόνο στους παραγωγικούς τομείς, αλλά και σε ολόκληρη την περιφερειακή κοινωνία.
description: The economic and social problems that the Greek economy has been experiencing in recent years, due to the economic crisis and instability, are quite significant. One of the most important is unemployment. In the discussion that develops about the possibilities of dealing with unemployment, there is a discussion about the role of the agri-food sector and agriculture. In particular, the role of agricultural support policies is explored, mainly through the Common Agricultural Policy (CAP) funds, if they played a role in supporting or increasing employment and income distribution during the crisis. Although it is well known that boosting employment and increasing income both in the industry itself and indirectly in the rest of the economy has almost never been a key goal of any CAP policies. The purpose of this research is to assess and identify the most basic and dynamic sectors of the economy in terms of boosting employment and increasing income. For this purpose, two different methodological approaches are used. Initially, a regional model of Input Output will be defined which will allow the recording of the effects (direct and indirect) on employment from the implementation of support measures for agriculture. Then, the methodology of the Social Accounting Matrix (SAM) will present a more complete picture of the economic figures of the region, evaluating the interconnections of cross-sectoral relations and the implemented policies not only in the productive sectors, but also in the whole regional society.